
8                                                   DR.31.3.2015                         

 

 

insurans yang agak tinggi masa rompakan yang berlaku dengan hebat di Selat Melaka. 
Akan tetapi hasil kehadiran APMM dan juga penguatkuasaan yang kita buat, rompakan 
telah turun sampai ke peringkat kosong. Malah, kes rompakan ini sudah masuk ke dalam 
KPI saya untuk saya pantau dari semasa ke semasa.  

Jadi pada masa ini kita tidak bercadang lagi untuk menandatangani perjanjian 
dengan ReCAAP tetapi kita bekerjasama dengan Information Sharing Centre. Kita 
bekerjasama walaupun kita tidak menyertai ReCAAP, tetapi pertubuhan di bawah ReCAAP 
iaitu Information Sharing Centre, kita bekerjasama, tidak ada masalah. Juga, Cospas-
Sarsat yang kita ada di Kuantan itu, ia dapat mengawasi kawasan ini dan juga mendapat 
maklumat tentang apa yang berlaku di seluruh dunia. 

■1040 

Jadi, dengan adanya International Maritime Bureau yang beribu pejabat di Kuala 
Lumpur sudah mencukupi untuk kita beroperasi di Selat Melaka tapi sekiranya dengan tidak 
menyertai ReCAAP ini, kita menghadapi masalah yang luar biasa, sudah pasti kita akan 
mengambil tindakan serta-merta. Tapi buat masa sekarang ini kita rasa belum ada 
keperluan kita berbuat demikian lagi dan walaupun kita tidak menyertai ReCAAP tetapi tiap-
tiap tahun semasa mereka mengadakan seminar dan juga lain-lain perbincangan, APMM 
dijemput dan sebuah lagi negara jiran yang mana mereka juga tidak menyertai ReCAAP, 
mereka juga hadir bersama. Jadi walaupun tidak menyertai perjanjian tetapi kerjasama 
tidak kurang. Terima kasih. 

 

5. Datuk Dr. Makin @ Marcus Mojigoh [Putatan] minta Menteri Dalam Negeri 
menyatakan: 

(a)  keberkesanan tindakan yang diambil oleh pihak Kerajaan dalam 
menangani ancaman kumpulan militan seperti ISIS di negara ini; 
dan  

(b)  tindakan bagi program pencegahan yang dirangka oleh pihak 
Kerajaan bagi maksud di atas.  

 

Menteri Dalam Negeri [Dato' Seri Dr. Ahmad Zahid bin Hamidi]: Tuan Yang di-
Pertua, saya terkejut kerana Yang Berhormat Putatan adalah seorang pemantun. Mungkin 
belajar daripada isterinya yang pernah menjadi staf saya di Kementerian Penerangan 
dahulu. Jadi, tidak perlulah atau saya jawab di luar Dewan nanti.  

Tuan Yang di-Pertua, bagi menjawab soalan (a), kerajaan sentiasa memandang 
serius berhubung ancaman yang dibawa oleh kumpulan militan Islamic State atau IS ke 
atas keselamatan negara yang turut melibatkan rakyat Malaysia.  

Justeru, kerajaan telah mengambil beberapa tindakan untuk membendung 
pengaruh kegiatan militan IS ini daripada terus berkembang di seluruh negara. Di antara 
tindakan yang diambil oleh kerajaan termasuklah menjalankan pemantauan rapi melalui 
PDRM terhadap individu-individu yang disyaki terlibat dengan kegiatan ini. Pada masa yang 
sama, PDRM menjalinkan kerjasama dengan agensi-agensi perisikan luar negara 
khususnya ASEAN daripada segi pertukaran maklumat perisikan berhubung dengan 
kegiatan militan ini. Hasil daripada pemantauan rapi dan jalinan kerjasama dengan agensi 
perisikan tersebut, sehingga hari ini, 31 Mac 2015 iaitu pihak polis telah berjaya menahan 
75 orang yang mempunyai elemen-elemen penglibatan di dalam kegiatan militan IS. 

Daripada jumlah tersebut, seramai 24 orang telah dihadapkan di mahkamah, 25 
orang telah dibebaskan dan 7 orang sedang dalam siasatan oleh pihak polis dan 13 
warganegara asing telah diusir keluar dari Malaysia.  

Bagi menjawab soalan (b), kerajaan dengan kerjasama badan bukan kerajaan 
atau NGO telah menjalankan pelbagai program penerangan sebagai pencegahan melalui 
ceramah-ceramah, khutbah Jumaat, perjumpaan, seminar, penerangan melalui media dan 
lain-lain medium yang disasarkan kepada golongan-golongan tertentu bagi menerangkan 
konteks jihad sebenar dan bahaya fahaman ekstrem yang menjurus ke arah kegiatan 
militan.  



insurans yang agak tinggi masa rompakan yang berlaku dengan hebat di Selat Melaka. Akan tetapi hasil kehadiran APMM dan juga penguatkuasaan yang kita buat, rompakan telah turun sampai ke peringkat kosong. Malah, kes rompakan ini sudah masuk ke dalam KPI saya untuk saya pantau dari semasa ke semasa. Jadi pada masa ini kita tidak bercadang lagi untuk menandatangani perjanjian dengan ReCAAP tetapi kita bekerjasama dengan Information Sharing Centre. Kita bekerjasama walaupun kita tidak menyertai ReCAAP, tetapi pertubuhan di bawah ReCAAP iaitu Information Sharing Centre, kita bekerjasama, tidak ada masalah. Juga, Cospas- Sarsat yang kita ada di Kuantan itu, ia dapat mengawasi kawasan ini dan juga mendapat maklumat tentang apa yang berlaku di seluruh dunia. #1040 Jadi, dengan adanya International Maritime Bureau yang beribu pejabat di Kuala Lumpur sudah mencukupi untuk kita beroperasi di Selat Melaka tapi sekiranya dengan tidak menyertai ReCAAP ini, kita menghadapi masalah yang luar biasa, sudah pasti kita akan mengambil tindakan serta-merta. Tapi buat masa sekarang ini kita rasa belum ada keperluan kita berbuat demikian lagi dan walaupun kita tidak menyertai ReCAAP tetapi tiap- tiap tahun semasa mereka mengadakan seminar dan juga lain-lain perbincangan, APMM dijemput dan sebuah lagi negara jiran yang mana mereka juga tidak menyertai ReCAAP, mereka juga hadir bersama. Jadi walaupun tidak menyertai perjanjian tetapi kerjasama tidak kurang. Terima kasih. 5. Datuk Dr. Makin @ Marcus Mojigoh [Putatan] minta Menteri Dalam Negeri menyatakan: (a) keberkesanan tindakan yang diambil oleh pihak Kerajaan dalam menangani ancaman kumpulan militan seperti ISIS di negara ini; dan (b) tindakan bagi program pencegahan yang dirangka oleh pihak Kerajaan bagi maksud di atas. Menteri Dalam Negeri [Dato' Seri Dr. Ahmad Zahid bin Hamidi]: Tuan Yang di- Pertua, saya terkejut kerana Yang Berhormat Putatan adalah seorang pemantun. Mungkin belajar daripada isterinya yang pernah menjadi staf saya di Kementerian Penerangan dahulu. Jadi, tidak perlulah atau saya jawab di luar Dewan nanti. Tuan Yang di-Pertua, bagi menjawab soalan (a), kerajaan sentiasa memandang serius berhubung ancaman yang dibawa oleh kumpulan militan Islamic State atau IS ke atas keselamatan negara yang turut melibatkan rakyat Malaysia. Justeru, kerajaan telah mengambil beberapa tindakan untuk membendung pengaruh kegiatan militan IS ini daripada terus berkembang di seluruh negara. Di antara tindakan yang diambil oleh kerajaan termasuklah menjalankan pemantauan rapi melalui PDRM terhadap individu-individu yang disyaki terlibat dengan kegiatan ini. Pada masa yang sama, PDRM menjalinkan kerjasama dengan agensi-agensi perisikan luar negara khususnya ASEAN daripada segi pertukaran maklumat perisikan berhubung dengan kegiatan militan ini. Hasil daripada pemantauan rapi dan jalinan kerjasama dengan agensi perisikan tersebut, sehingga hari ini, 31 Mac 2015 iaitu pihak polis telah berjaya menahan 75 orang yang mempunyai elemen-elemen penglibatan di dalam kegiatan militan IS. Daripada jumlah tersebut, seramai 24 orang telah dihadapkan di mahkamah, 25 orang telah dibebaskan dan 7 orang sedang dalam siasatan oleh pihak polis dan 13 warganegara asing telah diusir keluar dari Malaysia. Bagi menjawab soalan (b), kerajaan dengan kerjasama badan bukan kerajaan atau NGO telah menjalankan pelbagai program penerangan sebagai pencegahan melalui ceramah-ceramah, khutbah Jumaat, perjumpaan, seminar, penerangan melalui media dan lain-lain medium yang disasarkan kepada golongan-golongan tertentu bagi menerangkan konteks jihad sebenar dan bahaya fahaman ekstrem yang menjurus ke arah kegiatan militan.